**Sportvereniging Roda Juliana Combinatie Kerkrade** eli **Roda JC** on alankomaalainen jalkapalloseura, joka on perustettu vuonna 1962. Seura on kotoisin Kerkraden kaupungista, ja se pelaa maan toiseksi korkeimmalla sarjatasolla Eerste divisiessä, jonne se putosi keväällä 2018. Seura ja sen kannattajat ovat ylpeitä kaivostyöläisjuuristaan. Rodan paikallisvastustajia ovat MVV Maastricht, Fortuna Sittard ja VVV Venlo. Rodan kannattajilla on ystävyyssuhde rajanaapuri Alemannia Aachenin ja belgialaisen KV Mechelenin kannattajien kanssa.

Historia
--------

Seuran monimutkaiseen historiaan liittyy useita seurojen välisiä fuusioita. Vuonna 1954 *SV Kerkrade* (perustettu 1926) ja *SV Bleijerheide* (1914) muodostivat yhdistyessään seuran nimeltä *Roda Sport*. Samana vuonna fuusioituvat myös seurat *Rapid '54* (1954) ja amatöörijoukkue *Juliana* (1910), muodostaen seuran nimeltä *Rapid JC*. Kesäkuussa 1962 Roda Sport ja Rapid JC yhdistivät voimansa muodostaen nykyisin tunnetun Roda JC:n. Taloudellisista vaikeuksista kärsivä seura julisti keväällä 2009 suunnitelman yhdistymisestä naapurikaupungin Fortuna Sittardin kanssa kaudeksi 2009–2010 muodostaen seuran nimeltä Sporting Limburg. Fuusio kaatui lopulta Limburgin maakunnan taloudellisen tuen puutteeseen. Suunnitelma sai aikaan raivoisia vastalauseita joukkueen kannattajien keskuudessa huipentuen kannattajakatsomon penkkien tuhoamiseen kotiottelussa Ajaxia vastaan 5. huhtikuuta 2009.

Noustuaan vuonna 1973 Eredivisieen Roda JC pysyi pääsarjatasolla kautta 2014–2015 lukuun ottamatta kevääseen 2018 asti. Kaudella 2008–2009 Roda säilytti sarjapaikkansa vasta monivaiheisen karsintasarjan jälkeen voitettuaan ratkaisevan uusintaottelun Cambuur Leeuwardenia vastaan rangaistuspotkukilpailussa. Roda JC:n paras sijoitus kotimaan sarjasta on kaudelta 1994–1995, jolloin keltamustat nousivat sarjassa toiselle sijalle mestaruuden voittaneen AFC Ajaxin kintereillä ollen ainut joukkue, joka ei hävinnyt sarjassa Ajaxille. Seura on pelannut Hollannin Cupin finaalissa kuudesti, voittaen kilpailun kahdesti. Paras saavutus Euroopan kentiltä on UEFA Cupin neljännesvälieräpaikka 2001–2002, jolloin suurseura AC Milan oli parempi vasta rangastuspotkukilpailun jälkeen.

Saavutukset
-----------

* Alankomaiden mestaruus 1956 (Rapid JC)
* Alankomaiden mestaruus -hopeaa 1959 (Rapid JC) ja 1995
* KNVB Cupin voitto 1997 ja 2000
* Cupin kakkossija 1976, 1988 ja 1992
* 1. divisioonan mestaruus 1973
* Supercupin kakkossija 1997 ja 2000

Entisiä pelaajia
----------------

* Alankomaat Dick Advocaat
* Nigeria Tijani Babangida
* Alankomaat Ruud Hesp
* Norsunluurannikko Arouna Koné
* Alankomaat Dick Nanninga
* Belgia Joos Valgaeren
* Australia Željko Kalac

Entisiä päävalmentajia
----------------------

* 6/2016-5/2017 Kreikka Yannis Anastasiou
* 12/2013–5/2014 Tanska Jon Dahl Tomasson
* 10/2009–11/2008 Alankomaat Martin Koopman
* 2/2007–10/2008 Alankomaat Raymond Atteveld
* 7/2005–2/2002 Alankomaat Huub Stevens
* 7/2002–6/2005 Alankomaat Wiljan Vloet
* 9/2001–6/2002 Belgia Georges Leekens
* 7/2001–9/2001 Alankomaat Jan van Dijk
* 7/1998–6/2001 Alankomaat Sef Vergoossen
* 3/1998–6/1998 Alankomaat Theo Vonk
* 11/1996–3/1998 Alankomaat Martin Jol
* 10/1996–11/1996 Alankomaat Eddy Achterberg
* 3/1993–10/1996 Alankomaat Huub Stevens
* 7/1991–3/1993 Alankomaat Adrie Koster

Lähteet
-------

1. ↑  Pim van den Dool: Roda JC degradeert voor het eerst in zijn geschiedenis uit Eredivisie *NRC*.  3.5.2014. Viitattu 4.2.2017. (hollanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Roda JC**.
* Joukkueen viralliset sivut